Държавен вестник, бр. 114, 2025 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  114
 съставя и отговаря за фирмената документация съгласно нормативната уредба, 
свързана с експлоатацията, диагностиката, техническото обслужване и ремонта на подемно-
транспортната техника, монтирана на пътни транспортни средства; 
 по 
време 
на 
работа 
с 
подемно-транспортна 
техника 
и 
товарозахватните 
приспособления следи периодично експлоатационни параметри с цел недопускане на авария; 
 транспортира и експлоатира подемната техника, монтирана на пътни транспортни 
средства в зависимост от притежаваните правоспособности. 
Трудовата дейност е колективна, което изисква спазване на трудовата дисциплина, 
умение за междуличностно общуване при изпълнение на задачите, отговорност за опазване на 
своето здраве и това на другите членове от колектива.  
Лицата, упражняващи тази професия, трябва да притежават следните личностни 
качества: отговорност, професионализъм, технически умения, издръжливост на напрегната 
работа и стрес, прецизност, точност, сръчност и съобразителност.  
Условията на труд на лицата, упражняващи професията, зависят от вида на дейността, 
която извършват, от местонахождението на техниката и условията на труд, осигурени от 
работодателя. Дейностите се извършват в стационарни ремонтни помещения или чрез 
подвижни работилници на обекта, където техниката работи. Работното място на 
упражняващите професията, които притежават правоспособност (в зависимост от вида и 
конструктивните особености на машините), е разположено върху машината (с или без кабина) 
или се управлява дистанционно.  
Лицата, упражняващи професията, по-често работят през деня, на едносменен или 
двусменен режим на работа при задължително осигурени безопасни и здравословни условия на 
труд (ЗБУТ). 
В своята работа притежаващият втора степен на професионална квалификация по 
професията „Подемно-транспортна техника, монтирана на пътни транспортни средства“ 
използва: действащата нормативна уредба (наредби, правилници, инструкции); техническата 
документация на машината (чертежи, схеми и придружаващата всяка машина инструкция на 
производителя); вътрешнофирмена документация; справочна и каталожна литература; 
използва инструменти, приспособления, уреди, агрегати, съвременни средства за диагностика, 
техническо обслужване и ремонт на подемно-транспортна техника), компютър с подходящ 
софтуер и интернет; резервни части, горива, масла, експлоатационни течности и консумативи; 
подходяща подемно-транспортна техника; товарозахватни приспособления и моторни 
превозни средства (МПС), за чието управление се изисква определена правоспособност; 
работно облекло и лични предпазни средства.  
За да придобие правото да управлява подемно-транспортна техника, лицето, придобило 
втора степен на професионална квалификация по професията „Подемно-транспортна техника, 
монтирана на пътни транспортни средства“, трябва да получи правоспособност при условията 
на Наредба № 1 от 2002 г. за условията и реда за придобиване и признаване на правоспособност 
за упражняване на професии по управление на товароподемни кранове и подвижни работни 
площадки (обн., ДВ, бр. 28 от 2002 г.), Наредба № 1 от 2006 г. за придобиване или признаване 
на правоспособност за работа с електрокари и мотокари в предприятиятa (обн., ДВ, бр. 37 от 
2006 г.) и Наредба № 37 от 2002 г. за условията и реда за обучение на кандидатите за